Oamenii fac farse sau sunt chiar cei păcăliți în prima zi a lunii aprilie. Acest obicei se păstrează an de an, în aproape toate colțurile lumii, astfel, indiferent unde ne-am afla, ne putem aștepta să cădem ''victimele'' unei farse, căci toată lumea încearcă, pe 1 aprilie, să păcălească pe cineva, fie el prieten, coleg, vecin sau rudă.
La noi în țară, Ziua păcălelilor se sărbătorește începând cu secolul al XIX-lea..
Ce nu trebuie să faci pe 1 aprilie ca să nu ai ghinion
Se spune că cei care nu vor accepta glumele de 1 aprilie cu zâmbetul pe buze și se vor supăra, vor fi urmăriți în tot restul anului de ghinion.De asemenea, persoanele care nu pun la cale o farsă în această zi, tot anul vor fi ținta glumelor și a farselor celorlalți.
O altă superstiție este aceea că bărbații care sunt păcăliți de o femeie frumoasă, trebuie să o ia pe aceasta de soție. Iar dacă vor să respecte obiceiul până la capăt nu trebuie să-și programeze nunta de Ziua Păcălelilor. În caz contrar, trebuie să se aștepte la un mariaj nefericit.
Totodată, glumele nu trebuie făcute după ora 12:00, ci doar dimineața. Păcălelile făcute după ora prânzului îi vor aduce celui care le-a pus în scenă 12 luni fără noroc.
În ultimii ani, presa și site-urile internaționale au încercat prin anumite farse să îi amuze pe oamenii. Printre cele mai tari farse de 1 aprilie se numără scaunul pentru câini de la Ikea, "lansat" pe 1 aprilie 2011, documentarul BBC cu pinguini zburători (1 aprilie 2008), burger-ul pentru stângaci lansat de Burger King (1 aprilie 1998) și Big Ben se digitalizeaza
Păcălelile de 1 aprilie, obicei vechi de câteva secole, apreciat şi reluat anual
Cea mai veche referire la Ziua Păcălelilor datează din 1539, obiceiul, încă apreciat şi marcat anual, fiind un prilej ca oamenii să le facă surprize mai plăcute sau mai puţin plăcute prietenilor, dar şi un motiv pentru presa internaţională de a-i face pe cititori să zâmbească.
Obiceiul de a face păcăleli de 1 aprilie este unul vechi de câteva secole. Precursori ai April Fools' Day - Ziua Păcălelilor în variantă autohtonă - ar putea fi festivalul roman Hilaria, care se desfăşura pe 25 martie, şi Medieval Feast of Fools, care se desfăşura pe 28 decembrie, o zi care încă este sărbătorită în unele ţări de limbă spaniolă.
Pe de altă parte, cea mai veche referire la Ziua Păcălelilor pare a fi, potrivit The Museum of Hoaxes din San Diego, California, un fragment dintr-un poem flamand din 1539, în care un bărbat şi-ar fi păcălit servitorul chiar într-o zi de 1 aprilie.
Totodată, o altă explicaţie ar fi că, în urmă cu câteva sute de ani, oamenii sărbătoreau Anul Nou de 1 aprilie. Înlocuirea vechiului calendar cu cel nou a creat confuzii, iniţial unii oameni neputând să se adapteze schimbării: ei sărbătoreau Anul Nou pe data de 1 aprilie în loc de 1 ianuarie şi, din acest motiv, au fost numiţi "April Fools".
anţa, Belgia, Italia şi Olanda, o tradiţie de Ziua Păcălelilor - numită "poisson d'avril", "pesce d'aprile!", respectiv "aprilvis" (peştele lui aprilie) - constă în lipirea unui peşte din hârtie pe spatele unei persoane fără ca aceasta să-şi dea seama. Acest obicei se pare că datează din secolul al XVI-lea.
Sărbătoarea "poisson d'avril" este celebrată şi în Canada, dar şi în Portugalia şi Spania. Din zonele francofone, această sărbătoare s-a extins şi în zonele olandeze şi flamande, sub denumirea "aprilvis".
În Marea Britanie, Ziua Păcălelilor este marcată în anumite zone timp de două zile, persoana păcălită fiind numită "noddy", în timp ce, în Scoţia, Ziua farselor este denumită în mod tradiţional "Hunt-the-Gowk Day" ("gowk" în sensul de prostănac, nătărău), având însă şi o altă semnificaţie - cea de sosire a primăverii (April cuckoo).
În Polonia, ziua de 1 aprilie este una în care oamenii fac glume şi farse, iar "activităţile serioase" sunt de evitat. În Danemarca, 1 mai este cunoscută ca "Maj-kat" ("May-cat" şi ca o zi a glumelor). O semnificaţie similară are ziua de 1 mai şi în Suedia. Însă atât danezii, cât şi suedezii obişnuiesc să sărbătorească şi April Fools' Day ("aprilsnar"), în timp ce Ziua Păcălelilor de 1 mai este mult mai puţin celebrată de aceştia.
În Spania, sărbătoarea "peştele lui aprilie" ("pescado de abril") a fost preluată pe filieră franceză, spaniolii având şi propria lor zi a păcălelilor, pe 28 decembrie. Pe 28 decembrie, spaniolii marchează "Dia de los Santos Inocentes" ("Day of the Holy Innocents"/ "Masacrul Inoceţilor"), fuga în Egipt şi salvarea pruncului Iisus, considerându-se că Maria şi Iosif l-au salvat pe acesta printr-un "şiretlic".
În unele ţări din sudul Statelor Unite se sărbătoreşte "The Week of Foolery" (Săptămâna farselor), care începe cu şapte zile înainte de ziua propriu-zisă a păcălelilor.
Cele mai mari păcăleli de 1 Aprilie
Big Ben în era digitală
În 1980, pe 1 aprilie, BBC anunţa că Big Ben va trece la formatul digital. Anunţul i-a revoltat pe mulţi britanici, care au şi început să protesteze.
Zâna adevărată
Site-ul "Lebanon Circle", publica, în 2007, o fotografie cu o creatură care semăna cu o zână, care ar fi fost descoperită de un bărbat care îşi plimba câinele. Mii de oameni i-au contactat pe cei care au postat fotografia, susţinând că doresc să vadă creatura.
Pinguinii zburători
Pe 1 Aprilie 2008, BBC a difuzat un reportaj cu pinguini zburatori. "Micutii astia sunt capabili de ceva ce nici o alta specie de pinguini nu poate face, este uimitor', declara Terry Jones, fost membru al grupului de umor Monty Python. Pe un fundal muzical angelic, pinguinii incepeau... decolarea! Rezultatul: numerosi telespectatori si cateva publicatii respectabile au in ghitit "gogoasa'.